Witi Ihimaera

Witi Tame Ihimaera-Smiler (s. 7. helmikuuta 1944), tavallisemmin tunnettu nimellä Witi Ihimaera, on uusiseelantilainen kirjailija. Hän on maori, mutta on kirjoittanut suurimman osan teoksistaan englanniksi. Teoksista tunnetuin on Valasratsastaja, josta on tehty samanniminen elokuva.

Elämäkerta 
Ihimaera syntyi Gisbornen alueella Uudessa-Seelannissa. Collegekoulutuksen hän kävi Hamiltonissa.

Ihimaera oli ensimmäinen sekä romaanin että novellin julkaissut maori.

Uransa alussa Ihimaera työskenteli toimittajana Gisborne Herald -lehdelle. Hänen ensimmäinen romaaninsa julkaistiin 1972. Silloinen pääministeri luki teoksen, minkä seurauksena Ihimaera palkattiin vuonna 1973 Uuden-Seelannin ulkoasiainministeriöön, jossa hän työskenteli vuoteen 1989 asti. Osan työajasta ulkoasiainministeriössä Ihimaera työskenteli diplomaattina ulkomailla lähetystöissä. Sijoituspaikkoja olivat Canberra, New York ja Washington. Vuodesta 1990 hän on toiminut luennoitsijana Aucklandin yliopistossa.

Vuonna 2004 Ihimaera sai The New Zealand Order of Merit -järjestelmän mukaisen Distinguished Companion -arvonimen.

Plagiointi 
Vuonna 2009  kirja-arvostelija Jolisa Gracewood löysi Ihimaeran kirjasta The Trowenna Sea lyhyitä, muilta kirjailijoilta kopioituja tekstikatkelmia. Ihimaera myönsi lähdeviitteiden puutteen ja esitti julkisen anteeksipyynnön plagioinnistaan. Plagioinnin paljastuttua hän myös osti itselleen myymättä jääneet kopiot kirjasta. Kirjan kustantanut yhtiö korvasi kirjat palauttaneille kirjakaupoille aiheutuneet kulut.

Tuotanto

Romaanit 
 Tangi (1973)
 Whanau (1974)
 The Matriarch (1986)
 The Whale Rider (Valasratsastaja) (1987)
 Bulibasha: King of the Gypsies (1994)
 Nights in the Gardens of Spain (1995)
 The Dream Swimmer (1997)
 Woman Far Walking (2000)
 The Uncle's Story (2000)
 Sky Dancer (2004)
 Whanau II (2004)
 The Rope of Man (2005)
 Band of Angels (2005)
 The Trowenna Sea (2009)
 The Parihaka Woman (2011)

Novellit 
 His First Ball

Novellikokoelmat 
 A Sense of Belonging
 Pounamu Pounamu
 Tangi
 The New Net Goes Fishing
 Growing Up Māori
 Yellow Brick Road
 Return To Oz
 Ask the Posts of the House
 Dustbins
 The Whale Rider
 Big Brother Little Sister
 The Escalator
 Gathering of the Whakapapa
 Clenched Fist
 Catching Up
 Passing Time
 Kingfisher Come Home
 Masques and Roses
 Where's Waari?
 The Thrill of Falling

Lähteet

Aiheesta muualla 
 Luettelo teoksista New Zealand Literature Filessä 

Uusiseelantilaiset kirjailijat
Vuonna 1944 syntyneet
Elävät henkilöt